jo 


2 toki pona 
o kama pona tawa 
lipu tenpo! o kepeken e nimi pi poka pi nimi 
tenpo ni la mi joe pali 
lipu lili mute pi toki mi lukin e nimi mute pi kon wan 
pona. —— kuj 
ken la sina wile L nimi kijetesantakalu 
lukin e ona li pona 5 sona 
e sona sina pi toki jan kule lon tenpo pini - nanpa 
pona. san 
kin la mi jo e toki 
mute. o lukin e ona! 6 sina wile jo ala jo e soweli tomo? 
o musi kepeken lipu 7 toki luka pi ma Nikalawa li toki sin, 
| 
tenpo: taso jan li pali ala e ona. 
8 kalama insa pi toki ike li ken 
kama pona 
-jan Sonatan 9 pilin 


musi Kasi li lili li suwi li pona 


moku 
o pali e moku telo pan (Brotzupa, 


Wodzionka) 
10 toki 
ma pi nimi pona 
1 akesi seli li moli e seli 
le monsuta lon ma pi kasi suli 


jan Liljan li tawa tomo pan 
13 musi 

jan wawa 

toki nasa 

kijetesantakalu o! 


14 jan poli 


o kepeken e nimi pi 
poka pi nimi pali 
tan jan Tamalu 


jan li kepeken nasin mute pi toki pona. 
toki pona li ken mute. taso jan mute li 
kepeken lili e ijo wan pi toki pona: nimi 
pi poka pi nimi pali. ni li seme? ni li ni: 
Mi pali pona. mi lape lili. mi moku mute. 
jan mute li kepeken e nimi "pona" e nimi 
"lili" e nimi "mute" e nimi "suli" sama 
nimi pi poka pi nimi pali. taso sina ken 
kepeken nimi ali tawa pali ni. o kepeken 
a! ni li ijo pona mute pi toki pona, taso 
jan li kepeken lili mute. 


sina ken kepeken toki ni tawa kon ni: 


"sina moku ali e moku pona." tenpo 
ni la moku pona li lon ala a. 


"mi toki tu e ijo ni" mi toki la mi toki 
kin. 


"waso li pali sike e tomo ona ke- 
peken telo ona kepeken palisa kasi.' 
sina sona e ni: tomo ona li sike a! 


"ona li pana olin e sike pi palisa 
luka" tenpo pana la ona li pilin olin. 


"mi sona wawa e ijo pini ni". mi ken 
sona e sona ali pi ijo pini wan. ali a! 


"sina pana sona e lipu sitelen, anu 
seme?" mi wile sona e ni: sina sona 
e pana sina, anu sina pana li sona 
ala e pana sina, anu seme? 

"mi musi taso kepeken sitelen 
tawa. mi musi ala kepeken ijo ante. 


"mi tawa noka e sike ni". mi tawa e 
sike musi kepeken noka. 


"mi esun toki e ijo sina" mi kepeken 
mani ala tawa esun lon tenpo ni. mi 
toki taso e ni tawa sina: mi esun e 
ni tan sina. tenpo kama la mi pana 
e mani. 


"mi tawa e palisa la soweli mi li 
kama jo uta e ona" soweli mi li ke- 
peken uta tawa jo. 


jan li kepeken lili e nimi ni tan seme? mi 
pilin la sina pali e ni la sina wile kepek- 
en tenpo mute. taso sina wile pana e 
toki pi toki insa lili. ni li pona. taso sina 
sitelen la sina ken wile e ni: sina pali e 
ijo musi e ijo nasa e ijo ante a. ni la o 
kepeken e nimi pi poka pi nimi pali. o 
lon e ijo pona pi toki pona kepeken ni a. 


2 


mi lukin e nimi mute 
pi kon wan 
tan jan Olipija 
nimi ‘pali’ en nimi ‘mama’ en nimi ‘lon’ 
en nimi ‘kama’ li ken jo e kon sama. 


jan li pali e ijo, li mama e ijo, li lon e ijo, 


li kama e iP la, sama li lon. tenpo pini la, 
ijo li lon ala. tenpo ni la, ijo li lon tan jan. 


taso ante lili li lon. 


pali la - jan li wile pali li kepeken e 
wawa ona. 


mama la - ijo li lon tan nasin pi jan ni. 
jan li ken vile anu wile ala li ken kepek- 
en e wawa anu wawa ala. kin la, ijo li 
ken kama tan sijelo jan. 


lon la - jan li kepeken e tenpo lili taso 
anu tenpo wan taso. ante la, ijo li lon tan 
pali ante mute. 


kama la - ijo li lon ma ante anu insa pi 
lawa taso lon tenpo pini. tenpo ni la, ijo 
li lon ma ni li lon ale. 


jan li pali ala e nasin ni. kepeken pi 
toki pona li mama e ni li lon e ni. 
nimi ni ale li jo e kon ante. taso jan 
li nimi pali e ona ale la, ona ale li 
kama sama. 


ale li ken ala kepeken e nimi ale 
ni. sewi taso en sona taso pi ten- 
po kama li ken pali e jan e soweli 
e waso e kala e pipi e kasi e ki- 
jetesantakalu'. taso la, jan li ken 
mama e jan. kijetesantakalu li ken 
mama e kijetesantakalu. 


1 kijetesantakalu li soweli. 
o lukin e toki "nimi 
kijetesantakalu". 


kin la, ni ale li ken kon pi ni ala. 


jan li pali e tomo' la - kon ni li ken ni: 
‘tomo ni li lon tenpo pini. taso mi pona 
e ona kepeken pali mi. 


‘mi mama e jan lili’ la - kon ni li ken ni: 
'mi olin e jan lili. mi pana e moku tawa 
ona. ona li kama suli la, mi lon poka ona. 
‘supa la, jan li lon e ilo’ la - kon ni li ken 
ni: jan li pana e ilo tawa supa. 


jan li kama e telo nasa tawa kulupu 
musi’ la - kon ni li ken ni: ‘jan li kama 
tawa kulupu musi la, poki pi telo nasa li 
lon luka ona. 


ni ale la, mi pilin e ni: kulupu pi toki 
pona li lon. kepeken pi toki pona li lon. 
toki pona li ken toki e kule mute a. toki 
pona li wawa a. 


nimi kijetesantakalu 
tan jan Ke Tami 


soweli 

kijetesantakalu li soweli. linja ona li walo 
pimeja. taso, poka pi oko ona la, linja li 
pimeja lon sinpin. nena monsi suli ona li 
pimeja, li walo kepeken sike mute. luka 
ona li sama luka jan. taso ona li sama 
ala jan, li sama ala soweli pi sama jan. 
kijetesantakalu li ken moku e moku ale, 
li ken sona mute, li wile sona mute, li 
wile ala kulupu. nila, ona li ken lon poka 
pi tomo jan, li ken moku e moku weka 
tan jan. 


soweli ante li sama kijetesantakalu la, 
ona li kijetesantakalu kin! 


toki pona 

lipu pu li kama lon tenpo sike luka la, 
jan Sonja li toki lon tenpo suno pi toki 
musi mute. ona li pana e nimi kijete- 
santakalu tawa kulupu pi toki pona. toki 
ona la, nimi kijetesantakalu li nimi lon 
pi toki pona, li tan toki Sumi. taso nimi 
ni li musi taso. pu la, kijetesantakalu li 
lon ala. 


taso nimi kijetesantakalu li pona tawa 
jan mute! tenpo suno nanpa wan lon 
tenpo mun nanpa tu tu la, tenpo suno pi 
toki musi mute li “tenpo kijetesantaka- 
lu” tawa jan ni. nimi ni li musi sama toki 
mute pi toki pona. 


sitelen pona 

linja suwi en linja sike en sitelen PuLukin 
en sitelen pi insa pi supa lape en linja 
pona la, sitelen ni li lon: 


dit 


ona li tan jan Same (James Flear). 


sitelen pona pona la, jan Jako (Jack- 
humbert) li pana e sitelen ni: 


? 


jan Elemenopi li pana e sitelen ni: 


== 


jan ante li pana e sitelen ante. 


jan kule lon tenpo pini 
- nanpa wan 
tan jan Olipija 


[o sona e ni: ike tawa 
jan kule li lon toki ni] 


jan kule li seme? meli li olin e meli la, 
mije li olin e mije la, jan li tonsi' la, ona li 
jan kule. kule mute pi jan kule li lon. 


tenpo pini la, toki en nimi li ante. jan 
kule li lon tenpo ale. taso tenpo mute 
la, kulupu mute li sona ala e ni li jo ala e 
nimi. ante la, ona li sona li ike tawa jan 
kule. ni la, jan kule o powe? lon tenpo 
mute. tenpo ante la, jan kule li lon, taso 
nimi en toki en nasin li ante. ni la, jan 
mute li lukin e jan kule pi tenpo pini li 
lukin ala e kule ona. 


ni ale la, mi lukin e tenpo pini la, mi ala- 
sa ala e ni: jan li toki e ni: “mi jan kule” 
anu “mi tonsi”. mi alasa e ni: nasin ona 
li nasin kule. ona li olin e jan seme? ona 
en meli en mije li sama ala sama? 


nanpa wan : tonsi lon ma 
Mesopotamija 


tenpo pini mute la, ma Mesopotamija li 
lon. sona mute tan tenpo ona li pakala li 
weka. mi ken ala lukin pona e ona. taso 
Mi sona e ni: tonsi li lon. 


tenpo pi ma ni la, tonsi li seme? kulupu 
li wile li toki e ni: “mije o wawa o utala o 
lawa e ma o lukin mije o toki mije. meli 
o awen e tomo o pali e len o mama e 
jan lili o lukin meli o toki meli. jan ante 


— 


(jan) tonsi li jan kule 
2 nimi "powe" li sama "lon ala" 


ale o tonsi.” ona li ken ala lon kulupu, 
taso ona li ken lon tomo sewi li ken jan 
sewi li ken lon wan e nasin mije e nasin 
meli lon nasin ona. tomo sewi pi sewi 
Inana li pona tawa ona. ken la, ni li ike 
tawa ona anu pona tawa ona. mi sona 
ala, mi jo ala e lukin ona. 


toki ante pi ma Mesopotamija li jo e 
nimi ante. toki Emeki* la, ona li ‘gala’ 
toki Akatu la, ona li ‘kala’ li “kurgarrŭ' 
li “assinnu' 


ma Mesopotamija la, toki sewi ni li lon: 


sewi Inana* li wile tawa ma moli. ona li 
toki tawa sewi Enki e ni: “mi kama ala 
tan ma moli la, o kama e mi.” 


sewi lawa pi ma moli li meli tan mama 
sama li sewi Elesikala. moli li lon lupa 
ma li jo e pake? luka wan. sewi Inana li 
kama tawa pake li toki e ni: “o open e 
pake ni. mi kama.” 


sewi Elesikala li wile ala e ona. taso 
sewi Inana li wawa. sewi Elesikala li toki 
e ni: “sina ken kama. taso pake ale la, o 
weka e len wan.” 


ona li open e pake nanpa wan la, sewi 
Inana li weka e len nanpa wan. ona li 
open e pake nanpa tu la, sewi Inana li 
weka e len nanpa tu. nanpa ale la, ni li 
sama. pini la, sewi Inana li weka e len 
ale la, wawa ona li weka. 


sewi Elesikala li pakala e ona, li ike e 
ona, li pana e jaki tawa sijelo ona, li moli 
eona. ona li awen e sijelo ona. unpa ala 
en mama sin ala li lon ma ale. kasi ale li 
kama suli ala. 


3 nimi pake li sama nimi pini 


sewi Inana li kama ala la, sewi Enki li pali 
e tonsi Asusunami“ li toki e ni: “o tawa 
ma moli. o pona tawa sewi Elesikala. o 
pana e telo wawa tawa sewi Inana. telo 
wawa li pona e ona li mama sin e ona li 
moli ala e ona.” 


tonsi Asusunami li pali e ale ni la, ona 
en sewi Inana li weka tan ma moli. sewi 
Elesikala li pilin ike li pilin utala li ike e 
ale ona e jan sama ale ona e tonsi ale. 


taso sewi Inana li pilin pona tawa ona 
li pona tawa ona tawa tonsi ale. ni la, 
tomo sewi Inana li awen e tonsi ale. 


tenpo ante la, toki sewi ni li ante. taso 
ale la, tonsi li lon. 


sina wile jo ala jo e 
soweli tomo? 
tan jan Alonola 


jan mute li wile jo e soweli tomo. taso, 
ni li pali mute! sina ken jo e soweli ko, 
e soweli alasa, e akesi, e kala, e pipi, e 
waso. soweli pi mute lili la, pali mute 
ala li lon. taso, soweli mute la, pali mute 
li lon! 


mi jo e soweli mute. mi jo e akesi poki 
mute, e soweli alasa, e kala mute, e pipi 
mute. mi pilin e ni: soweli alasa la, pali 
mute li lon. mi o moku e ona. Mi o tawa 
lon poka ona. mi o pana e sona tawa 
ona. soweli tomo ante la, pali mute li 
lon ala. mi jo e pipi telo. pipi ni li jo e 
tomo lon monsi ona. ona li lon poki lili. 
telo li lon poki ni. poki ni li jo ala e lupa. 
tan ni la, mi o moku ala e pipi lon poki 
ni! 


pona! tenpo ni la, sina wile sona e ni: 
soweli tomo seme li pona tawa mi? mi 


o sona e ni: 


“nimi pi toki Emeki lon toki Inli li Sume- 
rian' 

“sewi Inana - toki Emeki la, nimi ona li 
‘Inanna’ toki Akatu la, nimi ona li ‘Ishtar’ 
“sewi Enki - toki Emeki la, nimi ona li 
‘Enki’. toki Akatu la, nimi ona li ‘Ea’ 
“sewi Elesikala - toki Emeki la, nimi ona 
li ‘Ereshkigal. mi alasa la, taso mi lukin 
ala e nimi ante lon toki Akatu. 

“tonsi Asusunami - toki Emeki la, ona li 
jan tu li “gala-tura' and the “kur-jara'. toki 
Akatu la, nimi ona li ‘Asu-shu-namir’ 


wile toki e ni tawa sina! sina o pilin en 
ni: 


mi jo ala jo e tenpo mute 

mi jo ala jo e Ma suli 

mi jo ala jo e mani mute 

mi wile ala wile pali mute tawa 
soweli tomo? 


sina jo ala e tenpo mute la, o kama jo e 
soweli tomo ni: sina o tawa ala lon poka 
ona, o weka ala e jaki ona, o Moku ala e 
ona. ken la, sina wile kama jo e pipi telo? 
taso, o kama ala jo e soweli, e akesi, e 
waso! soweli ni la, pali mute li lon. 


sina jo ala e ma suli la, o kama jo e sow- 
eli tomo ni: sina o jo ala e poki suli. ona 
li kama suli. ken la, sina wile jo e pipi 
anu kala pi mute lili. ken la, sina wile jo e 
soweli lili anu akesi lili. taso o kama ala 
jo e soweli suli! 


sina jo ala e mani mute la, o kama jo 
ala e soweli ni: sina o pana e mani mute 

tan ona. soweli mute la, sina o pana e 
mani mute. soweli sina li pilin ike la, 
sina o tawa tomo pi pona sijelo, o pana 
e mani mute. sin la, o pilin e ni: ken la, 
sina kama jo e soweli kepeken mani lili. 
taso, ijo tawa soweli (poki, moku) la, 
sina kama jo e ona kepeken mani mute! 


sina wile ala pali mute tawa soweli 
tomo la, o kama ala jo e soweli. sow- 
eli la, pali mute li lon. sina wile ala pali 
mute la, o kama jo e kasi. 


pona! tenpo ni la, sina jo e sona mute 
soweli. o pana e ijo pona tawa soweli 
sina! soweli tomo li musi. sina ken pilin 
e ona. sina ken pana e sona tawa ona. 
sina ken lukin e ona. taso, o sona: sow- 
eli la, pali mute li lon. 


li toki sin, taso jan li pali 
ala e ona 
tan jan Olipija 


lo sona e ni - sitelen ni li toki e ni: 
jan li pali e ike tawa jan pi kute ala] 


tenpo mute la, toki la, jan li toki e ni: 
poki tu li lon. poki nanpa wan li toki sin 
tan pali jan. toki pona en toki Epelanto 
en luka pona li lon poki ni. poki nanpa tu 
li toki mama tan tenpo pini. toki Inli en 
toki Sonko en toki luka pi ma Mewika li 
lon poki ni. taso poki ante li ken lon. toki 
luka pi ma Nikalawa (Nicaragua) li lon 
poki ante. 


tenpo pini lili la, toki luka pi ma Nikala- 
wa li lon ala. jan pi kute ala li kulupu ala 
lon ma Nikalawa. lawa pi ma Nikalawa 
li ike tawa jan pi kute ala li weka e jan lili 
pi kute ala tan kulupu mama ona. 

7 


A 


toki luka pi ma Nikalawa 


nasin kulupu li kama la, ona li awen 
ike. taso ma Nikalawa li pali e tomo 
sona pi jan lili pi kute ala. jan lili mute li 
kama tawa ona li kulupu. ona li jo ala e 
toki. jan suli li pana sona ala e toki luka 
tawa ona. ma musi ona la, ona li musi li 


mama e toki. 


toki sin ante la, jan li toki e ni: “mi wile 
Ai e toki”, ona li pali e ona. jan Sonja 
i pali e toki pona. jan Samenko li pali e 
toki Epelanto. taso toki luka pi ma Nika- 
lawa la, jan ala li toki e ni li pali e ona. 
jan lili li mama e ona lon musi ona. ona 
li toki mama sin. 


kalama insa pi toki 
ike li ken kama pona 
tan jan Telakoman 


nanpa soweli pi lipu tenpo la mi toki e 
ni: jan mute li jo e kalama insa pi toki 
ike. kalama insa pi toki ike li toki sama 
ni tawa jan: “sina pali ike lon tenpo ale. 
sina jan ike.” jan li ken weka e kalama 
insa ni kepeken nasin seme? 


ken la jan li wile utala e kalama insa ike 
tan ni: tenpo ale la jan li pilin ike tan ka- 
lama insa ike. taso nanpa wan la jan li 
wile sona e ni: kalama insa pi toki ike li 
tan seme? 


pilin jan li wile awen e jan. pilin jan li 
wile pona e pali jan tawa ni: jan ante li 
pilin ike ala li toki ike ala tawa jan. ni la 
pilin jan li kepeken kalama insa pi toki 
ike. ni li ilo awen pi pilin jan. sona ni li 
pana e nasin pona tawa jan. 


jan li utala e kalama insa pi toki ike la 
pilin jan li utala mute a! pilin jan li toki e 
ni tawa jan: “o utala ala! mi wile awen e 
sina! o kute e kalama insa pi toki ike!” ni 
la kalama insa pi toki ike li mute e toki 
ike ona. jan li ken ala weka e kalama 
insa pi toki ike kepeken utala. 


nasin pona li utala ala li olin. ni li nasin 
pona tan seme? 


nanpa wan la, jan li sona e ni: “lon la 
kalama insa mi pi toki ike li mi ala. ona 
li ilo awen pi pilin mi. ona li ni taso.” ka- 
lama insa pi toki ike la ni li suli ala: “toki 
seme li lon?” ona la ni li suli: “toki seme 
li awen e jan?” 


nanpa tu la, jan li sona e ni: tenpo seme 
la kalama insa pi toki ike li kama lon? jan 
li jan lili la kalama insa ni li kama lon. 
tenpo ona la pilin pi jan lili li lukin awen 
e jan kepeken kalama insa pi toki ike. ni 
li ilo awen pi pilin pi jan lili. taso tenpo 
ni la jan lili li kama suli. jan suli li wile ala 
kepeken ilo awen pi jan lili. 


nanpa tu wan la, jan li ken weka e wawa 


i kalama insa ike kepeken olin. ona li 

en toki e ni tawa kalama insa: “pona 
tawa sina, sina lukin awen e mi. taso 
ken la toki sina li lon ala. tenpo ni la mi 
pali e ni: mi lukin e toki sina lon poka 
pi sona ante mi. ni la mi kama sona e 
ni: lon la mi jan pona anu seme?” ni la 
kalama insa li ken toki e ni: “pona. mi 
pana e sona wile tawa sina. mi ken pini 
e toki mi.” 


taso jan li wile sona e ni: lon la ona li jan 
pona anu seme? kalama insa ike li toki 
e ni tawa ona: “sina jan ike.” taso jan li 
wile ala kute e ona. jan li wile toki e ni: 
“jan pona mi li pali sama mi la mi toki e 
seme tawa ona?” 


ken la ona li toki sama ni tawa jan pona 
ona: “pilin sina li pona. sina wile pali e 
pona. tenpo mute la sina ken pakala. 
taso sina wile pona e pali sina. sina jan 
ike ala. mi en sina o alasa e nasin pona 
tawa tenpo kama.” 


jan li wile kama sona e pali ni: ona li toki 
tawa insa ona sama jan pona ona. jan li 
ken kama jo e wawa ni tan sona ni: lon 
la kalama insa pi toki ike li seme? ken 
la jan li ken ala pali e ni kepeken wawa 
ona taso. ni la jan o alasa e jan sona. jan 
sona li ken pana e sona pona e nasin 
pona tawa jan. 


w Gn 


musi Kasi li lili li suwi li pona 
tan jan Olipija 


musi Kasi li musi lon ilo sona. jan Kila- 
ki li jan pi toki pona li pali e ona. esun 
Sima (Steam) la, jan li ken esun e mani 
pi mute lili e musi ni. nimi ona li lon toki 

ona. kin la, jan li pona lon musi la, toki 
i kama la, toki ni li lon toki pona. taso 
toki pona li lon insa ala pi musi ni tan ni: 
toki ala li lon musi ni. lipu pi pini musi 
taso la, toki li lon. 


jan li musi e musi ni la, ona li kasi. open 
la, kasi li pan wan taso lon insa ma. kasi 
o suli e sijelo. ni la, kasi li kama suli tawa 
sewi li kama suli tawa anpa. kasi li ken 
mama e luka laso e luka walo e noka e 
kasi kule e kili. waso li lon li lukin pona. 

ipi li lon li moku e kili li pona tawa sije- 
o kasi. 


mi en jan Kilaki li toki kepeken toki pona 
taso! ona li toki e ni: 


moku 


o pali e moku telo pan (Brot- 
zupa, Wodzionka) 
tan jan Alonola 


o pali e moku telo pan (Brotzupa, 
Wodzionka)! 


sina wile pali e moku telo pan la, sina 
wile jo e ijo ni: 


pan 

namako: 

- kiliwalo (jan li moku e telo sije- 
lo loje la, kili walo li ike tawa 
ona.) 
ko namako walo 
ko namako loje pimeja 

- telo Maki (Maggi) 

telo 

ko soweli anu ko pi telo walo pi 

soweli 


“tenpo lili kama la, mi pana e ijo sin wan 

i musi Kasi. ijo ni la, sina ken pali e kasi 
on ma sike suli ante. taso, tenpo kama 
suli, musi Kasi li lon pini mi. mi jo e pali 
mute ante. mi pali e musi Kasi la, mi 
musi. musi Kasi li pona tawa jan mute. 
ni li pona tawa mi. 


musi ni li lili a. mute suli li lon ala. taso 
sina wile taso e musi pi wawa lili pi pali 
mute ala pi pilin pona la, musi ni li pona 
tawa wile sina. ona li suwi a tawa mi. mi 
wile e ni: jan mute pi toki pona li musi 
lon musi kasi! mi ale li ken toki pona e 
kasi pi mi ale! 

nasin sona pi toki pona la, nimi ‘pona’ 
en nimi ‘lili’ li ken sama mute. toki pona 
li toki lili. ni la, musi Kasi li pona. 


o kipisi' e pan. sina wile jo e pan lili (anu 
pan suli sama sitelen). o pana e pan 
tawa supa moku. o pana e telo tawa 
poki. o seli e poki, e telo. o pana e ko 
soweli, e kili walo, e ko namako walo 
tawa telo. sina wile la, sina ken pana e 
namako kasi tawa telo. o pana e telo 
tawa supa moku (pan li lon supa moku 
ni). sina wile la, o pana e telo Maki, e 
ko namako loje pimeja tawa moku telo 
pan. sina pini! 


1 "o kipisi" li sama "tenpo mute la, o tu" 


ma pi nimi pona 
tan jan Telakoman 


pimeja li pini, suno sin li kama. jan pona 
mi o moku pona! suno ni la mi en sina li 
tawa nena weka. 


mi en sina li tawa kepeken noka. o lukin 
e nimi Kasi! ona li pana e nimi Kili. nimi 
Waso li lon luka ona li kalama musi. 
nimi Soweli li lukin e sina li kama tawa 
sina. ona li kalama pona a! ona li olin e 
sina. 


nimi Soweli li wile musi e sina, taso mi 
en sina li wile tawa nena. mi wile lukin e 
ni: nimi seme li lon sewi nena? 


mi en sina li tawa lon nasin lon tenpo 
mute. pini la mi en sina li kama lon lawa 
nena. sijelo sina li moku mute e kon! o 
awen lili lon kiwen ni tawa ni: sijelo sina 
li pilin pona. 


nimi seme li lon nena ni? ni li nena pi 


nasin ante. lawa pi nena ni la nimi pi 
kule ale li lon! 


© 


y 

o lukin! ni li nimi Walo. sina lukin e ona 
la sina pilin seme? nimi Walo li wawa, li 
jaki ala. nimi Walo li pana e pilin sewi. 
pilin olin li sama pilin ni tan ni: nimi 
Walo li ken ala ike li pona lon tenpo ale. 
taso mi ken ala lukin e nimi Walo lon 
tenpo ale. nimi Walo taso li pona ala. mi 
wile e ijo ante lon poka ona. 


nimi Walo li weka la nimi Pimeja li 
kama. nimi Pimeja li monsuta' lili e mi. 
nimi Pimeja li kama la mi wile sona e 
ni: mi lon awen anu seme? taso mi lon 
awen la nimi Pimeja li pana e lape pona 
tawa mi tan ni: nimi Pimeja la suno en 
seli en kalama li lon ala. ni la nimi Pime- 
ja li ken pona. taso nimi Pimeja o weka 
tan insa pi pilin mi! nimi Pimeja li lon pi- 
lin mi la mi pilin ike, mi wile pakala, mi 
wile moli. nimi Pimeja li nasa anu seme? 
mi la ale li nimi Walo anu nimi Pimeja 
la mi pilin pona ala. mi wile e kule ante. 
ken la sina pilin sama mi. 


o lukin! nimi Jelo li lon. nimi Jelo li kule 
musi li kule suno. ona li kule pi kili palisa 
suwi. taso tenpo mute la nimi Jelo li ike 
li jaki. wawa musi pi nimi Jelo li pona, 
taso mi ken ala lukin e ona lon tenpo 
ale. tenpo mute la ona li ken nasa e mi. 
nimi Loje li kama. ona li sama nimi Jelo. 
taso ona li kule suli tawa nimi Jelo. ona 
li pana e pilin wawa tawa mi. ona li kule 
pi telo sijelo. nimi Loje li pimeja lukin la 
mi pilin sama ni: pilin mi li awen wawa. 
nimi Loje li kama walo la ona li nasa lili 
e mi. nimi Loje li kule pi nasin olin ante li 
kule unpa. nimi Loje li kule pi pilin wile. 


o lukin tawa monsi! nimi Laso li lon ona. 
nimi Laso li pana e pilin ni tawa mi: ale 
li pona. nimi Laso li lon telo li lon kasi. 
ona li pana e moku tawa ale. nimi Laso 
li sama mama. 


nimi pi kule seme li pona tawa sina? 
sina ken lukin e nimi wan la sina lukin 
e nimi seme? ken la sina pilin sama mi: 
kule wan li ike, kule mute li pona. 
tenpo suno li pini. mi en sina o tawa 
tomo lon noka nena. o lukin! suno li 
kama lon poka ma la kule li kama pona 
mute a! kule ale li lon sama la mi pilin 
pona mute! 


1 "ona li monsuta" li sama "ona li 
pana e pilin ike" 
10 


akesi seli li moli e seli 
tan jan Tamalu 


tenpo wan la akesi seli Poko li lon. akesi 
seli li ken tawa lon kon sewi li ken pana 
e seli tan uta ona. ona li ken pana e seli 
la ni li ike tawa ona. tan ni: ona li jo e 

akala lon sijelo ona. tenpo mute la ona 
l kama jo e kon tawa insa ona la sijelo 
ona li pini e tawa kon. ona li wile ala, 
taso insa ona li tawa mute li wile ala 
kama jo e kon lon tenpo lili lili. ni la seli 
li tawa tan uta ona tawa ijo ali. ni li ike 
mute a. tan ni la akesi Poko li lon poka pi 
jan pona ona la ona li seli e ijo ali. jan ala 
li wile kama lon poka pi akesi Poko. ona 
li pilin ike. akesi Poko li wile musi. taso 
ona li jo ala e jan pona lon tenpo ni. taso 
tenpo wan la jan pi sona mute li toki e ni 
tawa akesi Poko: 


"o kama jan pi moli seli a. 
sina pali e seli la sina jo e 
ilo mute tawa moli ona". 


akesi Poko li toki e ni: “jan 
pi moli seli li seme?” 

“ona li pali e moli pi seli 
suli. ona li jo e ilo telo mute 
e ijo ante. ona li pali la seli 
li moli li weka”. 


"mu al ni li sona pi pona 
mute a! mi ken kama ni". 

ona li pali mute tawa sona pi nasin pi 
jan pi moli seli. tenpo sike kama la ona 
li sona. ona li pali lon poka pi jan ante pi 
moli seli. akesi Poko li pana e seli uta pi 
wile ona ala la ni li ike ala. tan ni: jan ali 
li jo e len pona tawa seli. tomo pali li jo 
e sinpin pona tawa seli. tenpo ni la akesi 
Poko li lon ma wan la ona li pana e seli 
la ona li jo e linja pi telo mute. kepeken 
ni la ona li moli e seli lon tenpo lili. ake- 
si Poko li wawa tan ni: ona li ken moli 
mute e seli ante. 


tenpo ni la jan mute li olin e akesi Poko. 
taso jan li sona ala e akesi la pali ona pi 
moli seli li ken nasa tawa jan ni. ni li tan 
ni: seli ante suli li lon tomo pi jan ni la 
akesi li kama la jan li pilin e ni: akesi li 
wile moli e jan ali li wile pakala e tomo 
mi, akesi li kama li toki e ni: "mi jan pi 
moli seli a. mi moli e seli sina." taso ona 
li pana uta e seli mute tawa seli. ike a! 
taso ona li ike ala. akesi li ken ala pini e 

ana pi seli ona. taso ona li moli e seli tu 
on tenpo lili lili. ona li pali pona. seli ali 
li moli. jan li pilin pona. 


ni li lon pi akesi ni. akesi Poko li pilin 
pona tawa lon ona. mu a! 


monsuta lon ma pi kasi suli 
tan jan Tekinowi 


sina lon ma tomo Patu (Flatwoods) 
lon ma Wewesinja (West Virginia) la 
sina ken lukin e sitelen monsuta' lon ijo 
mute. nimi ona li monsuta Patu. jan ale 
pi tomo ni li kute e nimi ona. ni li toki jan 
pi ma tomo. 


tenpo pimeja wan la jan lili tu wan li 
lukin e ni: ijo suno li tawa lon sewi. ona 
li lukin sama tomo tawa pi jan mun. ona 
li kama anpa tawa ma pi jan kasi. jan lili 
li tawa tomo ona li toki e lukin ona. jan 
lili en jan ante tu tu li tawa li wile lukin e 
ijo suno nasa ni. 


kulupu li lukin e suno loje lon nena. ona 
li tawa nena. jan pi ilo suno li suno e ma 
pi kasi suli. tenpo lili la jan li ken lukin e 
ni: monsuta li lon sinpin ona! 


jan Lilijan li tawa tomo pan 
tan jan Anlu Isa 


jan Anlu Isa li jan pi jan lili pi toki pona. 
jan lili ona li ken toki e toki pona. ona li 
sitelen e ni: 


tenpo pimeja wan la, mi toki e toki ni 
tawa jan lili mi: 


tenpo wan la, jan Lilijan li tawa tomo 
pan. 

jan Lilijan li open e lupa pi tomo pan. 
pan mute li lon! 

pan lili en pan suli. 

pan sike en pan linja. 

taso jan Lilijan li wile ala e pan ni. 
jan Lilijan li wile e pan suwi. 


Eu 


monsuta li lukin sama jan li jo e lawa 
loje e len lawa. lukin la len lawa li sama 
ilo sike pi tawa ma. oko monsuta li suno 
pi laso loje. sijelo li pimeja anu laso pi- 
meja. monsuta li jo e luka lili tu. 


monsuta li lukin e jan la ona li tawa ku- 
lupu li mu. jan pi ilo suno li ken ala jo e 
ilo. ilo li kama lon ma. tenpo lili la jan ale 
li tawa monsi. jan ale li tawa la monsuta 
li pana e kon jaki. kon jaki li pali e ni: jan 
li pilin nasa li pilin ike. 


suno li kama lon sewi la jan lawa li 
kama tawa ma monsuta. jan lawa li ken 
ala kute e ijo nasa li ken ala lukin e ijo 
nasa li ken ala pilin kepeken nena e ijo 
nasa.. monsuta li weka. 


jan li pilin e ni: monsuta li jan mun. jan 
ante li pilin e ni: monsuta li waso li wile 
awen e sike mama ona. mi ale li kama 
ala sona e lon pi tenpo ni lon ma tomo 
Patu. 


1 monsuta li soweli ike anu jan ike 


ona li lukin e pan suwi. 

ni li jo e ko suwi pimeja e kili loje 

jan Lilijan li toki e ni tawa jan pi tomo 
pan: 

"mi wile e pan suwi” 

jan Lilijan li esun e pan suwi li tawa. 
jan Lilijan li pilin pona li wile moku e 
pan. 

ona li tawa tomo ona li open e lupa li 
pini e lupa li tawa supa moku. 

jan Lilijan li moku e pan suwi lon supa 
moku. 

ali li pona. 

pini! 

musi = 
kijetesantakalu o! 
tan jan Ke Tami 


jan wawa! 
tan jan Owekano 
pona sitelen tan jan Ke Tami 


pilin mi la 


ZEN mi ken lon 


JE 7 tenpo mil 


toki nasa 
tan jan Alonola 


[pini 


mi li kepeken e ilo 
sina ilo kin e ilo ni 
ijo nasa li lon ona 
jan li wan kepeken ona 
outala ala lon ona 
e wawa mute en ona li kepeken 
sina ilo e ona alu' tenpo ni 


seme li ona? 
sina sona ala e ona la, o lukin e sitelen 


nanpa wan pi nimi nanpa tu pi linja ale. 


1 . eu Wye . eu " 
nimi "alu" li sama nimi "la", taso 
ona li tawa e nasin ante 


sitelen esun 


lipu pi jan ale pi toki pona li lon! 
o pana e sona kulupu tawa jan ale lon 

kijetesantaka lv o, sina 
wile alu wile e mani! 


wile 


5 ni la, o pali 


seme! 


mani ala li lon 


lipu ni: https://t1p.de/46j7 
tan jan Sonatan 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 
jan Tamalu 
jan Telakoman 
jan Ke Tami 
jan Olipija 

jan Tekinowi 


jan Kasimun 
jan Alonola 
jan Simo 
jan Ke Tami 
jan Tenten 


jan Keseke 
jan Sonatan 


jan Alonola 
jan Simo 
jan Keseke 
jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lon lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book by Sonja Lang. There are also many free 
courses online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that’s great! 

